ᱯᱩᱞᱣᱟᱢᱟ

ᱯᱩᱞᱣᱟᱢᱟ ᱫᱚ (ᱢᱟᱨᱮ ᱡᱩᱜᱽ ᱨᱮ ᱯᱚᱱᱣᱚᱝᱜᱚᱢ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱟᱨ ᱛᱟᱭᱚᱢ ᱛᱮ ᱯᱩᱞᱜᱟᱢ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ) ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱥᱟᱥᱚᱱᱤᱭᱟᱹ ᱮᱞᱟᱠᱟ ᱨᱮᱱᱟᱜ ᱯᱩᱞᱣᱟᱢᱟ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱱᱚᱴᱤᱯᱷᱤᱞᱴ ᱮᱨᱤᱭᱟ ᱵᱟᱹᱭᱥᱤ ᱠᱟᱱᱟ ᱾ ᱱᱚᱣᱟ ᱥᱨᱤᱱᱚᱜᱚᱨ ᱥᱤᱛᱩᱝ ᱨᱟᱡᱽᱜᱟᱲ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ (᱑᱖ ᱢᱤᱞ) ᱮᱛᱚᱢ ᱨᱮ ᱢᱮᱱᱟᱜᱼᱟ ᱾

ᱚᱛᱱᱚᱜ

ᱦᱚᱲ ᱮᱞ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱩᱞᱣᱟᱢᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱘,᱔᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐,᱐᱗᱐ ᱠᱚᱲᱟ ᱟᱨ ᱘,᱓᱗᱐ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾. ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱜᱤᱫᱽᱨᱟᱹ ᱟᱨ ᱓,᱑᱖᱗ ᱠᱷᱚᱱ ᱠᱟᱹᱡᱼᱜᱩᱴ ᱦᱚᱲ ᱮᱞ ᱑᱗.᱑᱗% ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱤᱱ ᱛᱤᱨᱞᱟᱹ ᱡᱟᱱᱟᱝ ᱡᱟᱹᱱᱤ ᱫᱚ ᱘᱓᱑ ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱘᱘᱙ ᱠᱷᱚᱱ ᱠᱟᱹᱡ ᱜᱮᱭᱟ ᱾ ᱜᱤᱫᱽᱨᱟᱹ ᱛᱤᱨᱞᱟᱹ ᱡᱟᱱᱟᱝ ᱡᱟᱹᱱᱤ ᱗᱑᱘ ᱢᱮᱱᱟᱜᱼᱟ; ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱘᱖᱒ ᱠᱷᱚᱱ ᱦᱚᱸ ᱠᱟᱹᱡ ᱜᱮᱭᱟ ᱾ ᱯᱩᱞᱣᱟᱢᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱑.᱑᱘% ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱖᱗.᱑᱖% ᱠᱷᱚᱱ ᱰᱮᱦᱮᱨ ᱧᱚᱜ ᱜᱮᱭᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱠᱟᱹᱥᱢᱤᱨ ᱜᱷᱟᱹᱴᱤ ᱨᱮ ᱢᱮᱱᱟᱜᱼᱟ, ᱟᱨ ᱱᱚᱸᱰᱮ ᱰᱮᱦᱮᱨ ᱛᱮᱫ ᱠᱚ ᱛᱟᱦᱮᱸᱱᱟ ᱠᱟᱹᱥᱢᱤᱨᱤ ᱾

ᱫᱷᱚᱨᱚᱢ
ᱯᱩᱞᱣᱟᱢᱟ ᱨᱮ ᱰᱮᱦᱮᱨ ᱛᱮᱫ ᱢᱩᱥᱞᱤᱢ ᱠᱚ ᱛᱟᱦᱮᱸᱱᱟ, ᱡᱟᱦᱟᱸ ᱨᱮ ᱜᱩᱴ ᱦᱚᱲ ᱮᱞ ᱙᱔.᱕᱙% ᱥᱮᱞᱮᱫ ᱟᱠᱟ ᱱᱟᱠᱚ, ᱟᱨ ᱦᱤᱱᱫᱩ ᱫᱚ ᱜᱩᱴ ᱦᱚᱲ ᱮᱞ ᱔.᱖᱓% ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱫᱷᱚᱨᱚᱢ ᱢᱟᱭᱱᱚᱨᱤᱴᱤ ᱥᱮᱞᱮᱫ ᱟᱠᱟ ᱱᱟᱠᱚ ᱾ ᱥᱚᱦᱚᱨ ᱨᱮ ᱮᱴᱟᱜ ᱫᱷᱚᱨᱚᱢ ᱢᱟᱭᱱᱚᱨᱤᱴᱤ ᱨᱮ ᱥᱤᱠᱷ (᱐.᱓᱔%), ᱤᱥᱟᱹᱭ ᱫᱚ (᱐.᱑᱗%), ᱵᱚᱫᱷ ᱫᱚ (᱐.᱐᱒%) ᱟᱨ ᱡᱮᱭᱱ ᱫᱚ (᱐.᱐᱑%) ᱥᱮᱞᱮᱫ ᱟᱠᱟᱱᱟ;

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱩᱞᱣᱟᱢᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱯᱩᱞᱣᱟᱢᱟ